Crkva Srca Isusova u Brčkom
<s>Crkva Presvijetlog Srca Isusova  je katolička crkva u centralnom dijelu Brčkog, Bosna i Hercegovina.</s><s>Pripada Vrhbosanskoj nadbiskupiji.</s><s>Proglašena je za nacionalni spomenik BiH na sjednici održanoj u Sarajevu od 7. do 13. jula  2009. godine.</s><s>Odluku je donijela Komisija u sastavu: Zeynep Ahunbay, Martin Cherry, Amra Hadžimuhamedović (predsjedavajuća), Dubravko Lovrenović, Ljiljana Ševo.</s><s>Nacionalni spomenik se sastoji od: crkve Presvijetlog Srca Isusova sa zidnim slikarstvom, župnog dvora, pomoćnih objekata sa crkvenim dvorištem i pokretnog nasljeđa koga čini osam drvenih polikromiranih skulptura.</s>

<s>Historija 
Izgradnja prve katoličke crkve u Brčkom započela je 1883, a dovršena 1885. godine.</s><s>Ova crkva je nazvana crkvom sv. Mihovila arhanđela.</s><s>U prvom svjetskom ratu teško je stradala.</s><s>Nova crkva izgrađena je pored stare crkve 1933. godine po projektu Karla Paržika jednog od vodećih arhitekata istoricizma u arhitekturi Bosne i Hercegovine krajem 19. i početkom 20. vijeka.</s><s>Godine 1934. dograđena je i druga sakristija i dobija naziv crkva Presvetog Srca Isusova.</s><s>Karlo Paržik je projektovao za katoličku crkvu u Bosni i Hercegovini u periodu od 1921-1937 godine</s>

<s>Tokom rata 1992 - 1995, zajedno sa župnim dvorom, bila je granatirana, nakon čega je opljačkana i oštećena.</s><s>Sada su uz pomoć Vlade Brčko distrikta popravljeni, a i dalje se radi na uređenju.</s>

<s>Projekt rekonstrukcije enterijera, kojeg su projektirali arhitekti Juro Pranjić i Ana Bosankić, odabran je među 18 najboljih arhitektonskih projekata iz cijele Bosne i Hercegovine na tradicionalnoj izložbi Collegium artisticum 2018 – Arhitektura.</s>

<s>Izložba je premijerno otvorena u Sarajevu, a kako je riječ u putujućoj izložbi ona je u srijedu 07. februara predstavljena i brojnoj publici u Kući arhitekture – Haus der Architektur u Grazu u Austriji.</s>

<s>Opis 
Istoricistički pristup prisutan je u raščlanjivanju fasada i oblikovanju otvora, a originalan otklon uočava se u oblikovanju nekih detalja.</s><s>Ova građevina, malterisane fasade, najbogatija je po plastičnoj dekoraciji od svih Paržikovih objekata iz ovog perioda izgrađenih u Bosni  i Hercegovini.</s>

<s>Prostorno je koncipirana kao trobrodna (sa centralnim brodom višim u odnosu na bočne brodove) zasvođena bazilika, sa polukružnom oltarskom apsidom.</s><s>Crkva u dispozicionom smislu ima: glavni brod sa narteksom, krstionicu postavljenu lijevo od ulaza, dok se desno od ulaza nalazi stepenište za toranj i korsku galeriju iznad narteksa, naos, bočne brodove, prostor svetilišta – oltar, iznutra polukružne osnove, dok je sa vanjske strane pravougaonog oblika i dvije sakristije.</s>

<s>Za izradu fresaka i zidne dekoracije bio je angažovan Albert Gruber.</s><s>Umjetnik je zidne površine odvojio tako što je na stropu oslikao svetitelje unutar samostalnih polja nalik medaljonima, dvije epizode iz Hristova života te dvije epizode u genre maniri.</s><s>Zanimljivo je da je Gruber koristio vlastiti lik za prikaz Hrista.</s><s>Pošto je crkvu dao izgraditi biskup Ivan Šarić, njegov lik s modelom crkve u podignutim rukama prema Hristu prikazan je pored centralno smještenog Isusa Hrista.</s>

<s>Podaci o kiparskim radovima u crkvi veoma su oskudni.</s><s>Na kipu sv. Antuna Padovanskog zabilježen je potpis autora, što je pomoglo da se sačuvani kipovi atribuišu Josipu Kaplanu, jednom od kipara firme Kaplan.</s><s>U crkvi sačuvano je osam kipova.</s>

<s>Sa desne strane, gledano od ulaza, je visoki zvonik sa časovnikom, a iznad vrata je velika mermerna rozeta.</s><s>Dva zvona za crkvu su urađena u livnici u Insbruku.</s>

<s>Na prozorima je urađena izmjena stakala.</s><s>Nova stakla su u žutoj i bijeloj boji, tako da je bijeli križ u žutoj podlozi.</s>

<s>Literatura</s>

<s>Reference</s>

<s>Vanjski linkovi 
 Zvanična stranica komisije nacionalnih spomenika Bosne i Hercegovine</s>

<s>Nacionalni spomenici u Brčkom
B
Vrhbosanska nadbiskupija
B</s>

